Pielikums

Veselības ministrijas Datums skatāms laika zīmogā

rīkojumam Nr. 207

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts “Grozījumi Alkoholisko dzērienu aprites likumā” |
| 2. | Dokumenta nosaukums | “Grozījumi Alkoholisko dzērienu aprites likumā” |
| 3. | Politikas joma un nozare vai teritorija | Veselības nozares politika. |
| 4. | Dokumenta mērķgrupas | Sabiedrība kopumā, alkoholisko dzērienu ražotāji, izplatītāji, tirgotāji, Latvijas jurisdikcijā esošie elektroniskie plašsaziņas līdzekļi - TV un radio, reklāmas un mārketinga jomas uzņēmumi, tīmekļa vietņu un interneta platformu īpašnieki. |
| 5. | Dokumenta mērķis un sākotnēji identificētās problēmas būtība | Likumprojekts “Grozījumi Alkoholisko dzērienu aprites likumā” tika izstrādāts, lai īstenotu 2020.gada 30.jūlijā Ministru kabinetā apstiprinātajā “Alkoholisko dzērienu patēriņa mazināšanas un alkoholisma ierobežošanas rīcības plānā 2020.–2022.gadam” (turpmāk – Alkohola plāns) noteiktos 1.3., 1.4., 1.8., 1.12., 1.13., 2.1., 2.2., 2.3. un 2.5. pasākumus. Saskaņā ar pieejamiem statistikas datiem un arī pētījumiem Latvijā alkoholisko dzērienu patēriņš uz vienu iedzīvotāju un vienu 15 gadus vecu un vecāku iedzīvotāju ir augsts un joprojām pārsniedz vidējo Eiropas rādītāju. Tāpat iedzīvotāju vidū ir plaši izplatīta riskanta alkohola lietošana[[1]](#footnote-1). Saskaņā ar Pasaules Veselības organizācijas politikas plānošanas dokumentiem, ziņojumiem, kā arī ieteikumiem stingru un visaptverošu mārketinga un reklāmas ierobežojumu ieviešana, kā arī alkoholisko dzērienu pieejamības ierobežošanas pasākumi (tirdzniecības laika saīsināšana utt.) ir intervences, kas ir izmaksu efektīvas, lai samazinātu alkoholisko dzērienu patēriņu sabiedrībā un mazināt alkohola nodarīto kaitējumu. Ņemot vērā iepriekš minēto, likumprojektam ir sekojoši mērķi:* iekļaut alkoholisko dzērienu marķējumā informāciju, kura mudina iedzīvotājus nelietot alkoholu grūtniecības laikā un vadot transportlīdzekli, kā arī iekļaut marķējumā informāciju par alkoholisko dzērienu sastāvdaļām, uzturvērtību, tai skaitā enerģētisko vērtību;
* noteikt, ka mazumtirdzniecības vietās jābūt norādītai informācijai ar brīdinājumu, ka alkoholiskos dzērienus nevar lietot nepilngadīgas personas un to lietošana negatīvi ietekmē veselību;
* aizliegt azartspēļu zālēs un kazino piedāvāt alkoholiskos dzērienus par brīvu un aizliegt to tirgošanu, lietošanu, pienešanu pie azartspēļu automātiem, spēļu galdiem un citām azartspēļu iekārtām;
* saīsināt alkoholisko dzērienu tirdzniecības laiku atbilstoši ārvalstu pieredzei un rezultātiem;
* aizliegt tirgot alkoholiskos dzērienus, kuros spirta daudzums pārsniedz 22%, kuru tilpums nepārsniedz 0,2l un kuri pildīti plastmasas (PET) iepakojumā;
* aizliegt alkoholisko dzērienu cenu un atlaižu reklāmu drukātajos medijos un drukātajos materiālos, kinoteātros un internetā;
* aizliegt tirdzniecības veicināšanas pasākumus (akcijas, izpārdošanas u.tml.), tai skaitā akcijas “2 par 1 cenu” vai akcijas “pērc vairākas alkoholiskā dzēriena pudeles par zemāku cenu” utt., kā arī aizliegt lojalitātes programmas ietvaros popularizēt alkoholiskos dzērienu iegādi ar atlaidi.
 |
| 6. | Dokumenta izstrādes laiks un plānotā virzība | Likumprojektu plānots pieteikt izsludināšanai Valsts sekretāru sanāksmē **2021. gada 23.septembrī.** |
| 7. | Dokumenti | Noteikumu projekts un sākotnējās ietekmes novērtējuma ziņojums (anotācija) : VManot\_270621\_grozAlko. |
| 8. | Sabiedrības pārstāvju iespējas līdzdarboties | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.3.apakšpunktam. |
| 9. | Pieteikšanās līdzdalībai | Priekšlikumus par likumprojektu, norādot kontaktinformāciju (vārdu, uzvārdu, adresi, tālruņa numuru un e-pasta adresi), iespējams sniegt **līdz 2021. gada 26.jūlijam** uz e-pastu: Sanita.Lazdina@vm.gov.lv vai pa pastu uz adresi: Veselības ministrija, Brīvības iela 72, Rīga, LV-1011, Latvija. |
| 10. | Cita informācija | Nav  |
| 11. | Atbildīgā amatpersona | Sanita Lazdiņa, Tālrunis: +371 60005266, e-pasts: Sanita.Lazdina@vm.gov.lv |

Departamenta direktors/pastāvīgās nodaļas vadītājs: Veselības ministrijas Sabiedrības veselības departamenta direktora p.i./

Veselības veicināšanas un atkarību profilakses nodaļas vadītāja **Inga Birzniece**

(vārds, uzvārds)

Valsts sekretārs: (\*paraksts ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Indra Dreika

1. “*riskanta alkohola lietošana”*  saskaņā ar PVO definīciju, ir 60 grami absolūtā alkohola vienā iedzeršanas reizē pēdējo 30 dienu laikā [↑](#footnote-ref-1)